Downloaded from YTS.MX
A NETFLIX BEMUTATJA
Official YIFY movies site: YTS.MX
A FULLMETAL ALCHEMIST 20. ÉVFORDULÓJÁNAK ALKALMÁBÓL
A családja van a képen?
Ó, igen.
Hosszú idő után végre újra láttam az idősebb fiamat.
Nagyon megnőtt, a tekintete pedig komoly lett.
Már nincs szüksége az apjára.
Nyugodjunk meg kicsit, rendben?
Kuss!
Ki a fene vagy?
Egy háziasszony.
Nem esett baja?
Nem.
Szóval maga Ed és Al édesapja. Micsoda meglepetés!
Én még jobban meglepődtem, hogy épp a mesterükkel futottam össze.
Úgy tűnik, kiváló munkát végzett.
Nem volt velük túl sok dolgom.
Nem voltam jó apjuk. Elhagytam őket.
Mikor elment,
jobban elmagyarázhatta volna nekik az okát.
Akkor talán nem jutottak volna el odáig,
hogy megpróbálják feltámasztani az anyjukat.
Nem akartam őket is belekeverni ebbe.
Izumi! Mi a baj?
Sig, hozza ide a kocsit!
Gyorsan!
Megyek.
Izumi, látta az Igazságot, ugye?
Mit áldozott fel?
Pár belső szervemet.
Megpróbáltam feléleszteni a halott gyermekemet.
Cserébe soha többé nem eshetek teherbe.
Értem.
Jobban érzem magam.
Nem adhatom vissza, amit elveszített, de kicsit javítottam az állapotán.
Javított az állapotomon? Az előbb lelőtték, most meg ez?
Mi maga?
Kinyitotta az Igazság Kapuját, mégis sikerült visszatérnie.
Maga igazán kivételes ember.
Talán kiszemelték, mint potenciális emberáldozatot.
Kiszemeltek? Kik?
A megígért nap hamarosan eljön.
Ha engedek neki…
akkor ez az ország megszűnik létezni a népével együtt.
Van egy olyan érzésem, hogy ez rossz lesz.
Nekem is.
Ne! Bátyó!
Figyelj, most mit csináljak?
Honnan a fenéből tudjam?
Apa dühös lesz.
Apa? Neked van apád?
Van.
Az, aki létrehozta a homunkuluszokat?
Mindent tud.
Akkor azt is tudja, hova lett a bátyám?
Valószínűleg.
Jól van.
Még nem biztos, hogy meghalt.
Szedd össze magad! Megígértük egymásnak, hogy visszaszerezzük a testünket.
Torkos! Vigyél az apádhoz!
Sebzett! Még csak most zártam be a sebedet.
Ki kell derítenem az igazságot.
Ling!
Te szörnyeteg!
Ölj meg!
Váljunk szét!
Várj!
Kijuthatunk innen.
Az lehet a kivezető út.
Segíts, Irigy!
Fogalmam sem volt arról, hogy egy ilyen hely van a Központ alatt.
Azok az őreink.
De nem fognak bántani, amíg mellettem maradsz.
Ha tényleg a homunkuluszok kezében van az ország sorsa,
muszáj visszaszereznünk az irányítást.
Igenis.
Először kiderítjük, ki melyik oldalon áll a Főhadiszálláson.
Mustang!
Raven altábornagy!
Úgy ám! Hogy vagy?
Köszönöm, jól.
Talán aggaszt valami?
Nem, nincs semmi komoly,
csak zavar, hogy napi szinten hallom a nép alaptalan pletykáit.
Ugyan! Nem kell velük foglalkozni.
Egyébként miket pletykálnak?
Hogy Sebzett egy fekete-fehér macskát etet,
hogy láttak egy halhatatlan embert,
és hogy Bradley Führer homunkulusz.
Nagyon elégedetlenek lehetnek, ha ilyeneket hordanak össze.
Nem zavarnám ilyesmivel a vezetőséget.
Uraim!
Mustang ezredes nagyon vicces dolgot mondott nekem.
Ezt hallgassák!
Az a vicc, amit az előbb mesélt.
Mi is volt az?
Hogy a Führer…
egy homunkulusz?
Mi az, Mustang ezredes?
És ha homunkulusz vagyok?
Talán probléma?
Apa!
Hoztam egy emberáldozatot.
Itt az egyik emberáldozat.
Ki vagy?
Apa?
Nincs több.
Ahogy sejtettem.
Egy transzmutációs kör emberi transzmutációhoz,
viszont az alapja egy közönséges ember.
Ez meg mit jelent?
Eszembe jutott valami.
Talán halottakon nem lehet humán transzmutációt elvégezni,
de mi van az élőkkel?
Lehet, hogy magamon is el tudnék végezni egy humán transzmutációt.
Gyakorlatilag az is humán transzmutáció, szóval kinyílna a kapu.
Azt mondod, ha kinyitod az igazi Igazság Kapuját, kijutunk innen?
Mi lesz, ha nem sikerül?
Visszafelé sül el a dolog.
Legrosszabb esetben
mind meghalunk.
Ha nem teszünk semmit, biztosan meghalunk.
Úgyhogy kezdjünk is hozzá!
Kész.
Most, Ling! Ugorj!
Bízom benned,
alkimista!
Jó.
Itt van.
Al!
Al! Gyere! Siess!
Nem. Te nem az én lelkem vagy.
Nem mehetek veled.
A fenébe már!
Alphonse!
Egy nap eljövök érted.
Itt várj!
Bátyó!
Al!
Akkor…
Visszajutottunk.
Bátyó! Hiszen te élsz!
Hé, ez fáj! Nyugi már!
Úgy örülök, hogy életben vagy!
Sajnálom.
Rád ijesztettem.
Acélvégtagok
és egy páncél.
Ti lehettek az Elric fivérek.
Hohenheim?
Van Hohenheimra gondolsz?
Honnan ismeritek?
Ő az apánk.
Micsoda meglepetés!
Szóval gyerekei születtek.
Világos.
Jól figyeljetek!
Vigyázzatok magatokra az eljövendő napig!
Mi a fene vagy?
Hihetetlen.
Megszámlálhatatlan ember lelke van a testedben. Rengeteg.
Biztosan te vagy a xingi herceg, akiről Haragos mesélt.
Torkos! Megeheted.
Várj! Ő a barátunk.
Nekem nincs hasznomra.
Torkos!
Nem hagyom, hogy bántsátok!
Nem működik az alkímiánk.
Nyugodj le, töpszli!
Ki ez a szakállas alak?
Van bennetek spiritusz.
Jól van.
Nem pazarolhatok el egy olyan értékes erőforrást,
mint az ember.
Szóval ez a terve.
Mi?
Homunkulusszá változtathatjuk az embereket,
ha bölcsek kövét adunk a vérükhöz.
A legtöbbel azonban végez a kő ereje.
A bölcsek köve!
Fösvénynek most úgysincs hordozója.
Vagy inkább úgy mondjam, hogy a fösvénységemnek?
Homunkulusszá változtatja?
Állj! Te szörnyeteg!
Hazavárják őt!
Maradj veszteg!
Azért jöttem ide, hogy megtaláljam a bölcsek kövét.
Azt mondja, egyesíti a testemmel. Pontosan ezt akartam.
A fösvénységemmé akarsz válni?
Érdekes.
Add nekem a tested!
Én, Fösvény, nagy hasznát fogom venni.
Állok rendelkezésedre, Fösvény.
Neked adom a testem.
Elszánt egy kölyök vagy. Csak meg ne bánd!
Ha üres kézzel mennék haza,
hogy nézhetnék a szolgálóm szemébe, aki levágta értem a karját?
Tetszik ez a telhetetlenség.
Gyerünk, Fösvény!
Tiéd a testem!
Ling!
Milyen jó kis testem lett!
Köszönöm, hogy életre keltettél, Apa!
Mi lett Linggel?
Vicces srác volt.
De sajnos azt kell mondanom, hogy ez a test már Fösvényé.
Biztos nem lehet őt ilyen könnyen elnyomni.
Ling! Válaszolj!
Az egyik őrünk.
Hogy meritek bántani Alphonse-t? Ezért megbűnhődtök!
Itt nem működik az…
Hogyan tudod itt is használni az alkímiát?
Igen.
Tényleg tudod használni.
Testpusztító támadás.
Vagy legyen inkább bomlasztó?
Egy pillanaton múlt, hogy porrá váljak.
Sebzett!
May!
Ideje visszavonulni.
Ne légy ilyen vakmerő!
Porrobbantás. Rohadékok!
Fösvény is elment.
Nocsak!
Hiába született újjá, a lázadó természete a régi.
Más vagyok, mint a többi homunkulusz.
Eredetileg ember voltam.
Bölcsek kövét tettek a vérembe,
így többé már nem ember vagyok, hanem homunkulusz.
Én lettem… Haragos.
Azóta a düh járja át egész lényemet.
De ha embernek született, nincs rá mód, hogy ismét emberként éljen?
Ne érts félre!
Mi, homunkuluszok büszkék vagyunk emberfeletti képességeinkre.
És miért hagy engem életben?
Mert még a hasznomra lehetsz.
Örülök, hogy jól van.
Tévedtem, mikor azt gondoltam, hogy a vezetőség egy része korrupt.
Akkor Bradley Führer nem is…
De.
Mindegyikőjük az.
Az egész vezetőség korrupt.
Hol a fenében voltál?
Még a hadsereget is felhívtam, de hiába.
És csak azután hívsz fel, hogy üzenek neked Mustanggal.
Nem érdekel, hogy ezredes!
Nagyon pipa, mint mindig.
Mit mondott?
Hogy keressük meg Hohenheimot.
Apát?
Azt mondta, valószínűleg Liorban van,
és hogy kérjük meg, hogy meséljen a megígért napról.
A megígért napról?
Biztos, hogy köze van az eljövendő naphoz, amiről a szakállas pasi beszélt.
Úgy látom, hamarosan elkészül.
Lenyűgöző alagutat ástatok.
Sajnálom, emberek.
De szükségem van rátok.
Ezzel akarod legyőzni a szakállas pasit?
Ez a bátyám öröksége, a kutatásait jegyezte fel a könyvbe.
És miről szól?
A xingi alkahesztria és az amestrisi alkímia kombinációjáról.
Na? Mit ír?
Minden információ helytálló, de eddig semmi újat nem találtam benne.
Mi lehet az a megígért nap?
Ling!
Látom, az étvágyad a régi.
Mintha újjászülettem volna.
Örülök, hogy újra önmagad vagy.
Nem. Attól még mindig homunkulusz vagyok.
De…
Az az alak, aki elfoglalta a testemet, Fösvény, elég lázadó természet.
Azért ölték meg, mert fellázadt az apja ellen.
Akkor még mindig Fösvény vagy?
Egyszerre vagyok Ling és Fösvény. Olyan ez, mint a kötélhúzás.
Most én uralom a testemet, de bármelyik pillanatban felülkerekedhet.
Komolyan?
Előtte még el szeretnék mondani valamit.
Nekünk meg lenne pár kérdésünk…
Ling!
Ne hagyd, hogy elnyomjon!
Az eljövendő napon ki fogja nyitni a kaput.
Mármint az Igazság Kapuját?
De mi a terve?
Ed, meg kell állítanod.
Ling!
Átkozott xingi herceg. Túl sokat jár a szád.
Fösvény?
Ja.
Nyugi! Semmi kedvem veletek harcolni.
Ahogy ő is mondta.
Hátat fordítottam a többi homunkulusznak. Nem vagyok az ellenségetek.
Akkor mesélj a megígért napról!
Mármint az eljövendő napról.
Nem lehet.
Ugyanis a szövetségesetek sem vagyok.
Egyedül kell megtalálnotok a válaszokat.
Sziasztok!
Csak úgy elengedjük?
Hát, félig Ling maradt.
Nem lehet őt olyan könnyen elnyomni.
Összekeveredtek a jegyzetek.
Összekeveredtek?
Hé!
Furcsa, hogy milyen sokszor említi az „arany” és a „halhatatlanság” szavakat.
És?
Mi lenne, ha újrarendezném a lapokat úgy, hogy egymás fölé kerülnek ezek a szavak?
Várj! Segítek.
Mintha összekapcsolódnának a rajzok.
Na ne!
Ez a bölcsek kövének a transzmutációs köre.
„Lior.”
Várjunk csak! Lehet, hogy ez egy térkép?
„Cameron.”
„Fisk.”
„Pendleton.”
Ez Amestris térképe.
Az állami alkimisták…
Ha egy országméretű transzmutációs körrel hoznánk létre egy bölcsek kövét,
- az hány emberéletbe kerülne? - Bátyó!
Ezek a városok mind olyan területek, ahol puccsok vagy polgárháborúk zajlottak.
Lehet, hogy a sereg bizonyos pontokon létrehozza a vér címerét?
Méghozzá úgy, hogy hatalmas vérontást rendez mindenhol.
Úgy értitek, hogy az ishvali háború is része volt ennek a tervnek?
Szándékosan robbantották ki a polgárháborút…
hogy ártatlan ishvaliakat
küldjenek a halálba?
Ezt nem fogják megúszni.
A hadseregnek köze van az összes címerhez.
Hughes alezredes biztosan rájött erre.
Ezért ölték meg.
A fenébe is!
Az első polgárháború az ország alapításakor tört ki,
úgyhogy több mint 300 éve tervezik ezt az egészet.
Már csak egy északi hely van, ahol még nem hozták létre a vér címerét.
Briggs.
Al!
Keresd meg Hohenheimot, és faggasd ki a megígért napról!
És te?
Megakadályozom, hogy Briggsben is létrehozzák a címert.
Északra megyek.
Igen, Edward északra ment. Kapott tőlem ajánlólevelet.
A drachmai határ védelmezőjét,
Armstrong vezérőrnagyot, akit Briggs északi falának is neveznek,
nehéz lesz meggyőznie.
Alphonse pedig keletre megy.
Azt mondta, megkeresi az apját.
Az apját?
Csak annyit tudok, hogy azt mondta, Liorba fog menni.
Kíváncsi vagyok, sikerül-e megtalálnom.
Azt mondják, a hegyekben változékony az időjárás, de ez azért erős.
Teljesen eltévedtem.
Izumi mester azt mondta, a kiképzése alatt egy hónapot túl kellett itt élnie.
Lehetetlenség!
Azt mondta, megölt egy hatalmas,
több mint kétméteres medvét.
Medve!
Várj!
Ez az állami hadsereg egyenruhája. Briggsi katona vagy?
Ne is próbálj ellenállni, drachmai kém!
Nem vagyok kém. Állami alkimista vagyok. Edward Elric.
Armstrong vezérőrnagyhoz, a Briggsi Erőd parancsnokához jöttem.
Még ajánlólevelem is van az öccsétől, Armstrong őrnagytól.
Az öccsétől?
Mi az, Buccaneer?
Elnézést a felfordulásért, Armstrong vezérőrnagy.
Vezérőrnagy?
Az őrnagynak nem is bátyja, hanem nővére van?
Nem is hasonlítanak egymásra.
NŐVÉREMNEK ALEXTŐL
Valóban Alex küldte.
De…
Nincs szükségem ilyesmire. Képes vagyok egyedül is megítélni téged.
Fáradj be, Acélalkimista!
Kell még lennie valaminek.
Kizárt, hogy a bátyám csak addig jutott, hogy kitalálta a tervüket.
Már százszor újrarendeztem a lapokat, de semmi mást nem találtam.
Kérlek, ne!
Ne add fel! Biztos van még valami mögötte.
Mögötte?
Sebzett! Biztos a hátoldalukon van a lényeg.
Fordítsuk meg a lapokat!
Igazad volt.
Biztosan ezzel tudjuk megállítani őket.
Nagyon tehetséges volt a bátyád.
Felhasználta a két ország tanításait, hogy semlegesítse a transzmutációs kört.
Ez egy fordított országos transzmutációs kör.
Szóval ez volna a bevehetetlen erőd, amit Briggs elszánt katonái védenek.
Alex öcsém jól van?
Igen. Nagyon jól.
Mi az?
Alulról támadnak!
Ez meg mi?
Micsoda nyűg!
Milyen nagy itt a hely!
Most már abbahagyhatom az ásást?
Egy homunkulusz!
Tűz!
Nem fog rajta a golyó?
Riasztót leállítani! Ne tudják a drachmaiak, hogy baj van!
Biztosítékot eltávolítani!
Löveget megtölteni!
Tűz!
Lőjék, ahogy tudják!
Kifogytunk a lőszerből!
Előre!
Nagyobb gázzal!
Lökjük le a szikláról!
Nagyon hideg.
Micsoda nyűg!
Ez egy hideg időre fejlesztett üzemanyag-keverék.
Még ebben a hidegben is elpárolog, így azonnal elvonja a testhőt is.
Tavaszig ott maradsz, te lusta mamlasz.
Mi a fene?
Az a szörnyeteg ásta ki ezt az egészet?
Mit keres itt Raven altábornagy?
Most érkezett a Központból. Azt mondja, sürgős.
És engem hívat? Honnan tudja, hogy itt vagyok?
Rég nem láttam, Armstrong vezérőrnagy.
Winry! Te meg mit keresel itt?
Megtetted ezt a hosszú utat, mert a hadsereg idehívott?
Azt mondták, szükséged van az autovégtagod téli verziójára.
Ne haragudj! Nem tudtam, hogy ez ekkora problémát fog okozni.
Ez egyértelműen figyelmeztetés.
Ha olyat teszek, ami nem tetszik nekik, bántanak téged.
Túsz vagy, Winry.
Túsz? Akkor csak hátráltatlak.
Dehogy. Egyáltalán nem.
Nélküled még az alkímia sem menne.
Ti csak vissza akarjátok kapni az eredeti testeteket.
Miért kell ennyi kerülőutat megtennetek hozzá?
Semmi baj, Winry.
Ne aggódj!
Az a mamlasz ásta ki ezt az egészet?
Itt már jó lesz.
Itt már senki sem fog meghallani minket.
Felmentettek Briggs parancsnoksága alól.
Hogyan?
Valamint…
vissza kell juttatnom azt a szörnyeteget az alagútba.
Elméletileg nem jelent fenyegetést, egy titkos hadművelet része.
De tőlem jöhet ide bárki, akár még egy altábornagy is,
senkinek sem adom át a gyeplőt.
Acélalkimista.
Mondj el mindent, amit tudsz! Ne tarts magadban semmit!
Mindent tudni akarok.
Bölcsek köve, homunkuluszok, King Bradley, Apa
és a megígért nap.
Hihetetlen ez az egész.
Azért jöttél Briggsbe, hogy megakadályozd, hogy egy vérontáson keresztül
létrehozzák itt is a vér címerét?
Akkor mondd el, hogy mi ez az alagút!
Nem tudom biztosan megmondani,
de az alkímiában az energia vezetésére használjuk a köröket.
Szerintem ez az alagút egy hatalmas kör Amestris körül.
Mi történt?
A drachmai sereg megtámadott minket.
Hogyan?
Miért épp most támadnak meg?
Biztosan Raven műve.
A francba! Csőbe húzott minket.
A drachmai sereg rendkívül erős.
Ha győzni akarunk, az súlyos veszteségekkel fog járni.
Itt is létrehozzák a vér címerét.
Esélyünk sincs megakadályozni.
Kár búslakodni.
Leckéztessük meg őket!
Igenis!
Tüzérség, tűz!
Figyelem! Egyszerre csapunk le rájuk!
Mutassuk meg, milyen fából faragták a briggsieket!
Miles és a katonái épségben visszajuttatnak Resemboolba.
Nem kell értem aggódnod.
Figyelj, Winry!
Menekülj el a mamáddal és Dennel az országból!
Miért kéne elmenekülnünk?
Nem vetsz véget ennek az egésznek?
De.
Mindenesetre…
Nem, nincs más opció! Meg kell állítanod őket.
Mentsd meg az országot!
És neked is és Alnak is vissza kell szereznetek a testeteket.
Bármit megteszek, hogy sikerüljön.
Jól van.
Elintézem a megígért napot, aztán visszatérek hozzád.
Süss nekem almás pitét, és várj rám!
Mit sikerült megtudnia az Acélalkimistától?
Az ország alapításáról és a homunkuluszokról mesélt nekem.
És az ön igazi kilétéről, uram.
Ennek ellenére mégis megjelent a felszólításomra?
Engem is foglalkoztat a halhatatlanság.
Excellenciás uram, adja nekem annak az idiótának…
Úgy értem, adja nekem Raven altábornagy posztját!
Hát ez jó!
Jól van. Az öné a poszt.
Cserébe viszont…
a briggsi katonákat akarom.
Ahogy óhajtja.
Sok energiát fektettem a kiképzésükbe. Erős katonák.
Biztos vagyok benne, hogy elégedett lesz velük, uram.
Mennyi szép emlék!
De most minél hamarabb meg kell találnom apát.
Ehhez mit szól, főnök?
Hohenheim, most már pihenjen!
Ez a legkevesebb, amit tehetek, miután befogadott és gondoskodott rólam.
Ez a páncél a gyűjteményemből van!
Én vagyok az. Pinako asszony nem mesélte?
Alphonse?
Szóval találkoztatok vele?
Pont úgy nézett ki, mint te.
Megpróbáljátok megakadályozni a megígért nap eljövetelét?
Értem.
Ez lehet a végzetünk.
Alphonse, ha már így alakult,
elmesélek neked mindent.
Hé! Te ott!
Itt vagyok.
Itt vagyok. Mögötted.
Mi…
vagy te?
A véredet adtad egy kísérlethez.
Én abból a vérből születtem.
Aha.
Engem 23-as rabszolgának hívnak.
Hogyan? Nincsen neved?
Akkor hálám jeléül adok neked egy nevet.
Lássuk csak!
Mit szólnál a Van Hohenheimhoz?
Van Hohenheim…
Úgy írják, hogy… Várjunk! Tudsz egyáltalán írni meg olvasni?
Anélkül is el tudom végezni a dolgom.
De akkor mindig minden ugyanolyan lesz az életedben.
Szabadság és jogok.
Nem vágysz ezekre a dolgokra?
Én átadhatom neked a szükséges tudást.
Akkor kitörhetsz a rabszolgaságból.
Hohenheim.
És én minek nevezzelek?
Szólíts a lombikba zárt kis lénynek!
Nagyon messzire eljutottál onnan, ahonnan rabszolgaként indultál.
Még szakállat is növesztettél.
Remekül nézel ki, Hohenheim.
Hallgass!
Halhatatlanság?
Miért vágyik rá minden ember, amint megízleli a hatalmat?
- A király színe előtt vagyunk. - Jól van.
Elég a fecsegésből!
Halhatatlanná tudsz tenni, vagy sem?
Igen.
Elárulhatom neked a halhatatlanság titkát.
Elképesztő.
Halhatatlanná válik a király.
Ez egy történelmi pillanat.
Ez meg mi?
Mi ez?
Mi történik?
Mit tettél?
Te és én vagyunk…
a mindenség közepe.
Mindenki meghalt.
Mi ez az egész?
Valaki…
Valaki válaszoljon!
Nem tudnak. Elszállt belőlük a lélek.
Felség! Nem esett…
A véredben található információk alapján teremtettem magamnak egy hordozót.
Te vagy…
a lombikba zárt kis lény?
Te a véredet adtad nekem, én nevet és tudást adtam neked cserébe.
Most pedig adtam neked egy testet, ami sosem hal meg,
cserébe az ország összes emberének a lelkéért.
Mit tettél?
Ami azt illeti, csak a lelkek felét kaptam meg.
Köszönöm a segítséged…
Hohenheim.
May, én vagyok az.
És Alphonse?
Még nem tért vissza? Hol van Sebzett?
Megfejtette, hogy igazából mire utalnak a bátyja jegyzetei.
Egy fordított országos transzmutációs körre.
Elment, hogy előkészítse.
Fordított országos transzmutációs kör?
Ja.
Ling!
Fösvény vagyok.
Még mindig nem bízol bennem.
Még szép. Homunkulusz vagy.
Aki épp segít neked járőrözni.
Add vissza Lingnek a testét!
Nem lehet.
Túl jó kis test ez ahhoz.
Egyszer száműzni fog onnan.
Al!
Hát itt vagy!
Mi az?
Valami baj van?
Ed! Gyere onnan!
Ez közel volt.
Fösvény, átálltál az ő oldalukra?
Gyenge jellem vagy.
Ismered őt?
Ő Kevély.
Ő a legidősebb testvérem, de még én is egy szörnyetegnek tartom.
Már megint te?
Örülök, hogy jól vagy.
Már vártalak, Lan Fan.
Ed, őt majd Lan Fan elintézi. Keressük meg Kevély hordozóját!
A hordozóját?
Valahol az erődben bujkálhat a fő teste.
Jól rászedtél, Selim.
Nem tudtam, hogy egy gyerek is lehet homunkulusz.
A külsőségek jelképesek,
kicsi alkimista.
Fu!
A testéről leválasztott árnyékok szertefoszlanak.
Túl sokat fecsegsz. Milyen haszontalan egy testvér vagy!
Hogyan? Itt van a közelben.
Hohenheim.
Sok gondot okoztál a fiaimnak, igaz?
Végre itt vagy.
A hősök mindig később érkeznek.
Hős? Azt hiszed, legyőzhetsz?
Nem, meg sem próbálom.
Túlságosan rémisztő vagy.
Elterelitek a figyelmemet, hogy hátba támadjatok?
Elég gyenge próbálkozás.
Önként jött ide, hogy a túszom legyen. Elég ostoba a fiad is.
Ne becsméreld a fiamat!
Ez gyorsan ment.
Teljes sötétség?
Így nem tudod használni a képességeidet.
De te is itt ragadtál.
Meglátjuk, ki bírja tovább.
Ha jól sejtem…
itt maradunk a megígért nap végéig.
A francba!
Hé! Miért rángattad bele Alt is?
Az ő ötlete volt az egész.
Úgy gondolja, így megmenthet mindnyájunkat.
Al.
Mindent előkészítettem.
A fordított országos transzmutációs körhöz?
Több útvonal is elvezet a központ föld alatti részéhez.
Szét kellene válnunk.
Amíg Alphonse vigyáz a legproblémásabb homunkuluszra,
mi elintézzük a főgonoszt.
A francba már! Ne parancsolgass mindenkinek!
Al!
Visszajövök érted, amint elintézzük azt a szakállas pasit a föld alatt.
Hamarosan napfogyatkozás lesz.
Hol van a briggsi sereg?
Még nem érkeztek meg a tegnapi vonatbaleset miatt.
Mustang puccsot szervez.
Ez biztos?
Visszamegyek a Központba.
Késett, ezredes.
Már épp indulni készültünk.
Nem követték önöket?
Nem, azt a kis barátom jelezte volna.
Nagy hasznunkra vagy.
Ki kéne tüntetni.
Nem tudom elhinni, hogy Mustang képes ilyesmire.
Sikerült. Felrobbantottuk a Führert.
Ezredes, mi a parancsa?
Innen már csak a csatatérre visz az utunk.
Úgyhogy egyetlen parancsom van.
Maradjanak életben! Ennyi.
Igenis, uram!
Hogyan? Mustang?
Puccsot?
Azt sem tudjuk, hogy biztonságban van-e a Führer.
A briggsi sereg a Központi Főhadiszállás felé tart.
A briggsi seregnek nem keleten kellene gyakorlatoznia?
Mi ez az egész, Armstrong?
Ők már nem az én parancsnokságom alatt állnak.
Maga!
Maga tud valamit.
Hamarosan új világ köszönt ránk.
És mi halhatatlanná válunk.
Mi vagyunk a kiváltságos kiválasztottak.
Szembeszáll velünk?
Maguk számára már nincs remény.
Áruló akar lenni, Armstrong?
Ki tudja?
Ha vége ennek az egésznek, talán hősként ünnepelnek majd.
Már megint te?
Gyere, te lusta mamlasz!
A Főhadiszállás Armstrong vezérőrnagy irányítása alatt áll.
Szétzúzzuk a központi hadsereget.
Jól vagy, nővérem?
Mit képzelsz, kivel beszélsz, Alex?
Micsoda nyűg!
Micsoda nyűg harcolni!
Hogy lett ilyen gyors?
Én vagyok a leggyorsabb homunkulusz.
Tényleg olyan vagy, mint egy gyerek.
Vagy ez valamiféle jelzés?
Megtaláltalak, Kevély.
Belefáradtam a várakozásba.
Fáradt vagyok. Vissza kell szereznem az energiámat.
Ne, Kevély! Ne!
Mi ez a hely?
A bölcsek kövének a transzmutációs köre.
Ezek meg mik?
Már megint ti?
Egyre csak jönnek!
Segíthetek, Acél?
Mindig a legjobbkor avatkozik be.
A fejükre célozzatok!
Mit szólsz, Sebzett?
Az ezredes állami alkimista, aki részt vett az ishvali népirtásban.
Te még élsz?
Bizony.
Én vagyok, akit gyűlölsz. Én vagyok, aki megölte Hughes-t.
Imádom ezt az arckifejezést!
Úgy nem is szórakoztató a dolog, ha nem gyűlöljük egymást, mint az emberek.
Ennyi elég volt, Irigy.
Azzal kezdem, hogy tőből leégetem a nyelved.
Aztán jönnek a szemeid!
Végtelen kínok közepette fogsz meghalni.
Mocskos ember! Hogy mersz ilyen leereszkedő lenni velem?
Ez az igazi formád?
Milyen szánalmas!
Ne! Állj! Segítség!
Szénné égetlek. De nem fogom elsietni.
Mit művel, főhadnagy?
Elég volt, ezredes. Innentől bízza rám a dolgot!
Már csak egyszer kell megégetnem.
- Tegye le a fegyvert! - Nem!
Elég legyen! Azt mondtam, tegye le!
Acél.
Add ide!
Nem adom.
Add ide, Acél! Különben a karoddal együtt égetem porrá.
Felőlem! Küzdjünk meg!
De előbb nézzen magára!
Így akarja vezetni ezt az országot?
Ilyen ember akar lenni?
Senkit nincs jogom megakadályozni a bosszúban.
De milyen világot teremthet az,
aki embernek mondja magát, de közben szörnyetegként viselkedik?
Kíváncsi lennék rá.
Nem hagyom, hogy megölje.
De megölte Hughes-t.
Amit most tesz…
azt nem az országért vagy a bajtársaiért teszi.
Teljesen felemésztette önt a bosszúvágy.
Nem hagyom, hogy ilyen mélyre süllyedjen.
Hova jutottam?
Megszidnak a beosztottaim,
a férfi, aki eddig vadászott rám, most kioktat,
és önt is ilyen helyzetbe hoztam.
Teljesen…
elment az eszem.
Tegye le a fegyvert, főhadnagy!
Sajnálom.
Ekkora hülyéket! Micsoda képmutatás!
Miért? A fenébe is!
Te irigykedsz az emberekre.
Lehet, hogy elbukunk, lehet, hogy eltántorodunk,
lehet, hogy eltévedünk, de talpra állunk, és újra megpróbáljuk.
A többiek pedig segítenek.
Ezért irigykedsz az emberekre.
Miattatok undorodom magamtól, emberek.
Milyen megalázó!
Végzett magával?
Gyáva féreg.
Egyedül jöttél?
Huszonhármas rabszolga.
Olyan unalmas lettél!
Régen sokkal érzelmesebb és érdekesebb voltál.
Ugye, lombikba zárt kis lény?
Bujaság, fösvénység, restség,
torkosság, irigység, harag, kevélység.
A homunkuluszokon keresztül megszabadultál ettől a hét érzelemtől,
de egyre inkább eltávolodtál emberi mivoltodtól.
Sosem állt szándékomban emberré válni.
Én a tökéletes entitás akarok lenni.
Most pedig elveszem a bölcsek kövét, amiben 500 000 ember lelke lakozik.
Végre megváltozott az arckifejezésed.
Mit tettél?
A lelkek, amiket a testedbe fogadtál,
segítenek nekem.
Ez nevetséges! Hiszen ezek csak energiarészecskék.
Nem hiszed el?
Pedig beszéltem
mind az 536 329 xerxesi ember lelkével,
aki bennem lakozott.
Együttes erővel
elpusztítjuk a hordozódat.
Érezd azoknak a fájdalmát, akiket megvetettél!
Nem te vagy az, aki megvetette őket,
Hohenheim?
Nehogy azt hidd, hogy csak te fejlődtél!
Hol volt?
Meg kell találnom a föld alatti bejáratot.
Siess, nővérem!
Segíteni jöttem.
Meg fogok halni?
Hát…
Élni amúgy is hatalmas nyűg.
Maga Izumi Curtis?
Talán Ed mesélt rólam?
Akkor maga volt az, aki egy hónapon át szórakozott a katonáimmal.
Nővérem, Buccaneer kapitány keres.
Mi az?
Bevettük a Központi Főhadiszállás 90%-át.
Győzelmet arattunk!
Szép munka, Buccaneer.
Visszatértem, uraim.
Még életben van.
King Bradley!
Hol van?
- Itt, előtted. - Ez meg mi?
Vajon mi lehet az oka,
hogy a hátsó bejáratot kell használnom a saját váramban?
Fösvény, ha az utamba állsz, nem kegyelmezek.
Fösvény vagyok és kapzsi.
Az életedet akarom.
Szép volt, vénember.
Most Fösvény vagy.
Undorító csit árasztasz a hercegem testéből.
Ő lenne a férfi, aki letépte az unokám karját?
Selim!
Végre valami hasznotokat vesszük, emberáldozatok.
Acél!
Fu!
Xing hercege?
Ismét megteszed.
Veszélybe sodrod az életed valamiért, amitől meg kéne szabadulnod.
Ilyen puhány alakból sosem lehet király.
Hercegem, hagyja itt ezt a vénembert!
Én sosem leszek ilyen ember.
Egy férfi, aki nem méltó arra, hogy király legyen?
Azt le kell győzni.
Gyerünk, Fösvény!
Védd meg a herceg testét!
Szerezze meg a trónt!
Ez a vénember pedig
hadd térjen végre örök nyugovóra!
Te idióta!
Bár istenhez méltó szemed van,
ha nem látsz egy támadást, nem tudod kivédeni.
Vénember, magával tartok a pokolba.
Hálás vagyok.
Nagyapa!
Eressz el!
Az a dolgom, hogy megvédjem, hercegem.
A nagyapádnak segíts, te idióta!
Érte már semmit sem tehetek.
Mester!
Mi a franc ez az egész?
Al!
Valaki még hiányzik.
Hohenheim?
Apu!
Sajnálom, hogy így kell látnotok.
Mi ez a fekete szörnyeteg?
A lény, akit a homunkuluszok Apának neveznek.
Mi? Ez a szakállas pasi?
Üdvözöllek titeket, emberáldozatok!
Nincs sok időnk.
Ezredes, nem hajtana végre egy humán transzmutációt,
és nyitná ki a kaput?
Hogyan?
Kell még egy áldozat. Mindegy, kit transzmutál.
Az elhunyt szüleit, egy régi szerelmét, egy barátját.
Nem teszem meg.
Ezredes!
Nem számít, hogy akarod-e.
Kinyittatjuk veled a kaput.
Biztosítottam. Állj félre, Haragos!
Lássuk, mivel fizetsz majd ezért!
Kezdjük a humán transzmutációt, Mustang ezredes!
Ezredes!
Megvannak mind az öten.
- Jól van? - Acél, hol vagyunk?
A főellenségnél. Mi történt?
Egy fehér térbe küldtek, egy óriási kapu elé.
Kinyitotta a kaput?
Mivel fizetett érte? Valamelyik végtagjával?
Mi történik? Nem látok semmit ebben a vaksötétben.
Miről beszél?
Nem…
látok.
Az igazság kegyetlen.
Azok, akik újból érezni akarják néhai anyjuk szeretetének melegét,
elveszítik végtagjaikat,
vagy soha többé nem érezhetnek melegséget.
Az, aki megpróbálja visszakapni halott gyermekét,
soha többé nem szülhet gyermeket.
És az, akinek szeme előtt csak az ország jövője lebeg,
elveszíti szeme világát.
Igazságos pofonok ezek, amelyek kétségbe ejtenek,
és megakadályozzák, hogy arrogánssá váljon az emberiség.
Ezt a jelenséget ti Istennek hívjátok.
De ez az Igazság.
Sebzett, ez a középpontja. Itt vannak alattunk.
Rengeteg ember lelkét érzem.
Alphonse!
Ezredes!
Nem hagyom, hogy Apa útjába állj!
A jobb karodnak annyi.
Megfeledkeztél a bal karomról.
Ez egy új transzmutációs kör,
a bátyám kutatásainak az eredménye.
Itt az idő!
Tekintettetek már úgy a Földre,
mint egyetlen nagy entitásra?
Egy olyan entitásra,
amely hatalmas mennyiségű információt tárol a világegyetemről?
Ha kinyitnánk a kapuját,
mekkora hatalomra tehetnénk szert?
Ti lesztek az emberáldozataim,
hogy itt és most
kinyissam a kaput!
Tényleg megtörténik!
Winry!
Ha Hohenheim visszajön,
kap tőlem, az biztos.
Isten!
Felelj a lelkemnek!
Gyere!
Lehúzlak a Földre,
és a részemmé leszel!
Mi történt?
Túl nagy a csend.
Az nem lehet.
Mindenkit felhasznált a bölcsek kövéhez?
Igen, fel.
Kivéve azokat, akik a középpontban voltak.
A fenébe! Sikerült neki.
Köszönöm az együttműködést.
Emberáldozatok.
Gyertek ide mellém!
Gyorsan!
Viszlát!
El ne menjetek mellőlem!
Ejha!
Igazán erőssé tett téged
az az 500 000 lélekből készült bölcsek köve.
A következő csapásomhoz azonban már kevés lesz.
Az ott…
Most, hogy Isten az enyém,
akár napot is teremthetek a kezemmel.
Pusztuljatok, alkimisták!
Végre feltűnt?
A szívdobogás, ami egy ideje itt visszhangzik.
Az országban élő emberek lelke
még mindig kapcsolódik a testükhöz, mert a szellemük összeköti őket.
Mit tettél, Hohenheim?
Hosszú éveken át készültem
erre a napra,
és rengeteg számítást követően
az ország minden szegletében elhelyeztem
azt a rengeteg bölcsek kövét, ami a bajtársaim lelkéből jött létre.
És mégis minek?
Kör nélkül nem tudsz transzmutálni.
Van hozzá kör is.
Méghozzá egy rendkívül nagy és erős kör, ami az égből ereszkedik majd le.
A hold árnyéka, amit napfogyatkozáskor vet a Földre.
Az umbra!
Az utamba akarsz állni, Hohenheim?
Azért vagyok itt,
lombikba zárt kis lény!
Jól vagy?
Winry!
Jól vagy?
Apu!
Elméletileg az összes lélek visszatért a jogos tulajdonosához.
Nem hagyom, hogy Xerxes tragédiája megismétlődjön.
Még mindig ilyen nagy ereje van?
Nem bírom visszatartani!
Menni fog, apu!
Ne merd feladni, te barom!
Akkor nincs más választásom.
Meg kell nektek mutatnom, mire vagyok képes.
Nem vagy még kész, Sebzett?
Egy kifinomult harcost küldtek hozzám az égiek.
Megbosszulod a nagyapád?
Ahogy annak lennie kell.
Van utolsó kívánsága?
Nincs.
Úgy éltem az életemet, ahogyan azt előírták nekem.
De hála nektek, embereknek…
nos…
életem utolsó szakasza…
tele volt kihívásokkal…
és úgy éreztem, van miért élnem.
Ez a középpont.
Bátyám.
Itt az idő!
Már nem tudod elhárítani az alkímiánkat!
Megérdemelted.
Ez a fordított országos transzmutációs kör ereje,
amit Sebzett bátyja alkotott meg.
Hogy tetszik?
Most minden erőddel azon vagy, hogy a testedben tartsd Istent, ugye?
Létre akar hozni egy másik bölcsek kövét!
Bátyó!
Menjetek!
Őt majd én elintézem.
Gyerünk, Al! Meg kell őt állítanunk.
Ne merj veszíteni, Ed!
Soha!
És most elnyellek.
Ezt nyeld el, rohadék!
Bölcsek kövévé változtattad magad, hogy behatolj a lényembe!
Megvagy, Kevély!
Tűnj el a testemből!
Szóval ez az igazi formád.
Ezredes!
Jól van, ezredes?
Megvakultam.
Képes még harcolni?
Igen.
Itt várj,
ostoba Selim!
Add fel!
Még nem.
Van elég ember, akit feláldozhatok.
Rohadék!
Jaj, ne!
Alphonse, ezt azért tetted, hogy megments?
Fogytán az ereje.
Muszáj tovább gyengítenünk a kő erejét.
Eltaláltam?
Majdnem. Öt fokkal jobbra!
Abba ne hagyják!
Fuss!
Menekülj!
May, kérnék valamit.
A bátyám feláldozta a jobb karját, hogy visszahozzon onnan.
Akkor fordítva is működnie kell. Az egyenértékűség elve.
Mire gondolsz, Alphonse?
Csak utat kell nyitnod nekem.
De ha megteszem, akkor meg fogsz…
Bölcsek köve.
May, kérlek!
Menekülj!
Edward!
Mit csinálsz, Al?
Győzd le, Bátyó!
Ne!
Állj!
Itt az idő?
Igen. Most már csak hinnem kell a bátyámban.
Hé!
Visszatértél a testedbe.
Vajon eljön érted?
Biztos vagyok benne.
Alig várom, hogy lássam, mit fog feláldozni.
Te idióta!
- Működik. - Sikerülni fog.
Edward!
Gyerünk, Ed!
Edward!
Gyerünk!
Acél!
Állj fel, te szánalmas féreg!
Megmutatom, mi a különbség közted és köztünk.
Miért?
Megszereztem Istent, mégis puszta kézzel elbír velem egy ember.
Apa, én szívesen átveszem tőled Istent!
Add át a bölcsek kövét!
Ne!
Tarts ki, Fösvény!
Azt akartam, hogy minden az enyém legyen.
De igazából talán csak arra vágytam, hogy olyan bajtársaim legyenek, mint ti.
Hiszen a bajtársaid vagyunk!
Xing hercege, válj nagyszerű uralkodóvá!
Ég veled!
Fösvény!
Lan Fan! Most!
Fösvény! Miért nem engedelmeskedsz nekem?
Még csak most megyek át a lázadó korszakomon, Apa.
Fösvény!
Te hitvány! Most véged, Fösvény!
Ed, most!
Menj vissza oda, ahonnan jöttél, lombikba zárt kis lény!
Ne! Nem akarok visszamenni!
Nem akarom, hogy visszazárjanak oda!
Ne!
Kétségbeesés az arrogánsnak. Ezt akartad.
Mi történik? Győztünk?
Igen.
De Alphonse még nem tért vissza arról a helyről.
Úgy sajnálom!
Nem a te hibád. Al döntése volt.
Edward!
Használd fel az életemet…
és hozd vissza Alphonse-t!
Egy lélek maradt bennem, az pont elég, hogy megtedd.
Ne légy ostoba! Tudod, hogy nem lennék rá képes.
És amúgy is…
nem áldozunk fel senkit, hogy visszaszerezzük a testünket.
Edward!
Az én hibám,
hogy ez történt
a testetekkel.
Nagyon sajnálom.
Nekem már nincs sok hátra.
Engedd, hogy végre egyszer az apátok legyek!
Ne beszélj már hülyeségeket, apa!
Soha többé ne mondj ilyeneket, mert szétverlek!
Végre…
apának szólítottál.
Soha senki sem mondta nekünk,
hogy adjuk fel.
Egy humán transzmutációs kör.
Mennem kell.
Az Acélalkimista végrehajtja utolsó transzmutációját.
Azért jöttél, hogy visszavidd az öcsédet?
De mit fizetsz érte?
Nekem adod a tested?
Ezt.
Elég nagy árat.
Minden emberben ott az Igazság Kapuja.
Ez azt jelenti, hogy minden embernek megvan az ereje az alkímia használatára.
Újra átlagos ember akarsz lenni, aki képtelen az alkímiára?
Mindig is átlagos ember voltam.
Egy minden,
minden egy.
Ha el is veszítem az alkímiát, ők ott lesznek nekem.
A barátaim és a bajtársaim.
Helyes válasz, alkimista.
Legyőztél.
Vidd magaddal! Vidd el az egész lényét!
Hogy lehetsz ilyen vakmerő?
Érted jöttem.
Menjünk haza!
Már mindenki vár.
Al!
Alphonse!
Jaj!
Sajnálom.
Nagyon nehéz dolgot kértem tőled.
Hé!
Apa!
Isten hozott!
Visszatértem.
Meleg vagy.
Nagyon ügyes voltál, Al.
Ne sírjon, őrnagy!
Helyesebb vagy, mint a bátyád.
Mi? Ne mondj már ilyet, Ling!
Túl sokat sír, őrnagy!
Armstrong vezérőrnagy felügyelete alá kerülsz.
Hát ezt is túléltem?
Gyere velem Ishvalba, és segíts feltámasztani!
Félig ishvali vér csörgedezik az ereimben.
A kezeddel megmentheted népünket a haláltól.
Úgy érted, okkal maradtam életben?
Bátyám.
A Yao kláné lesz a trón.
De ne félj!
A Yao klán megvédi a klánodat.
Elfogadom a Chang klánt az összes többivel együtt.
Most pedig menjünk!
Vár a hazánk.
Hát itt van!
Már nem láthatom
a jövőt, amit egykor elképzeltem.
De ezredes, megesküdött,
hogy ön lesz az ország egyik sarokköve, és megvédi a népet.
Megtaláljuk a módját, hogy visszakapja a látását.
Addig én leszek a szeme.
Most pedig menjünk!
Lépjünk ki a fénybe!
Hohenheim?
Te vén bolond!
Milyen boldog arckifejezéssel haltál meg!
Hé!
Már itt is vagy?
Minden rendben?
Igen.
Mi megtettük, amit tudtunk.
A világ erős embereket farag a fiainkból.
Hazatértem.
Hazatértünk.
Isten hozott!
Mindennap olajozd meg, és nézd meg, hogy kilazultak-e a csavarok!
Hallod, amit mondok?
Aha.
Visszakaphattad volna a lábadat is, nem?
De.
De nem akarom elfelejteni ezt a leckét.
Már nagyon kíváncsi vagyok, mi vár nyugaton.
Mi az?
Semmi. Csak mindegy, milyen idős vagy, nem tudsz nyugton maradni.
De ne légy vakmerő!
Már képtelen vagy az alkímiára.
Tudom.
Na, szia!
Szia!
Én csak…
Mi az? Bökd már ki!
Egyenértékű csere!
Neked adom az életem felét, úgyhogy te is add nekem az életed felét!
Ekkora hülyeséget!
Most mi van?
Az alkimisták miért csak az egyenértékű cseréről tudnak beszélni?
Hatalmas hülyeség az egész.
Az egészet neked adom, nem csak a felét.
Mi van?
Semmi, bocsi.
Elképesztő lány vagy, ugye tudod?
Még az egyenértékűség elvét is képes vagy a feje tetejére állítani.
Ne gúnyolj ki!
Várj rám, Winry!
Úgy lesz.
VÉGE
A feliratot fordította: Bednárik Henriett